section_heading: Ugađanje lutnje
paragraph_text: Evolucija lutnje je dovela do izgradnje instrumenta različitih oblika i različitih ugađanja, zbog promjene u broju žica i čitavog sustava. Tijekom sedamnaestog stoljeća su uvedene promjene u nekoliko verzija ugađanja, pa tako krajem stoljeća u Francuskoj se uvodi ugađanje u d-molu, sa sustavom modificiranja, ovisno o tonu skladbe.